  Виталий Пронин Дэбес ёросын сизьыметӥ арзэ ини Г. Корепанов-Камский нимо премия сёто районысь тужгес адӟем карымон удмуртъёслы. Та вакытэ шуд пуйылэн нимыз тодмо ӧвӧл на, сое сётон пумысен кенешозы ӵуказе «Удмурт кенеш» огазеяськонлэн ёросысь ёзаз. Котырес ӝӧк сьӧрын озьы ик вераськозы матысь дыре ортчытоно ужрадъёс сярысь.Со сяна, 20-тӥ-21-тӥ октябре Дэбес черкогуртын бадӟым шулдыръяськон ортчоз. Ужась адямилэн арезлы но «Удмурт кенеш» огазеяськонлэн 20 ар тырмонэзлы сӥзем ужрадын быгатонлыкъёссэс возьматозы Тольён, Лесагурт, Турнэс гуртъёсын улӥсьёс.Тольён муниципал кылдытэтлэн нуналъёсыз дыръя гуртоос бакча емышъёссэс вузаны поттозы, Дэбес клубын нимысьтыз адӟытон радъялозы, нош муниципал кылдытэтэ пырись кырӟась-верась коллективъёс ас быгатонлыкъёссэс сцена вылын возьматозы.Валентина Емельянова.  